Kini nga paglahutay kinahanglanon kaayo sa atong pagtoo. Gipahimangnoan kita niini ni Pablo apan iya usab gipaklaro nga ang gikinahanglan nga paglahutay sa anak sa Diyos mao ang “gaan nga pag antus.” “Busa kami wala kawad-i sa kasibut, ug bisan tuod nagakahugo ang among pagkatawo nga makita sa gawas, ang among pagkatawo sa kinasuloran ginabag-o sa adlaw-adlaw. Kay kining magaan ug lumalabay nga kasakit nagaandam alang kanamo sa labihan gayud kadaku ug walay katapusang gibug-aton sa himaya, tungod kay kami nagasud-ong man dili sa mga butang nga makita kondili sa mga butang nga dili makita; kay ang mga butang nga makita lumalabay lamang, apan ang mga butang nga dili makita walay katapusan.”—II Cor. 4:16-18